Anne-Lise Seip

Anne-Lise Seip (født 6. november 1933 i Bergen), er tidligere professor i historie ved Universitetet i Oslo og spesialist på 1800-tallets norske sosial- og velferdshistorie. 

Hun tok hovedfag i 1966 og dr. philos. i 1974 med avhandlingen "Vitenskap og virkelighet; sosiale, økonomiske og politiske teorier hos T.H. Aschehoug 1845-1882". Hun var førsteamanuensis ved Kriminologisk institutt ved Universitetet i Oslo i 1974 og førsteamanuensis ved Historisk institutt 1975. Hun ble professor i moderne historie samme sted fra 1985. 

Anne-Lise Seip er særlig kjent for sitt arbeid med velferdshistorie.Seip, AL. Sosialhjelpstaten blir til: norsk sosialpolitikk 1740-1920. Gyldendal, ISBN 82-05-22186-3Seip, AL. 1994. Veiene til velferdsstaten: norsk sosialpolitikk 1920-75. Gyldendal. ISBN 82-05-21930-3 Hun har også vært opptatt av nasjonal identitet og nasjonsbygging.Seip, AL. 1994. Jakten på nasjonal identitet: kultur, politikk og nasjonsbygging i Norge i årene omkring "Det nasjonale gjennombrudd" 1830-1870. Nyt Norsk Tidsskrift 11 (3/4):281-294 Hun er forfatter av Aschehougs Norgeshistorie, bind 8: Nasjonen bygges 1830-1870. I 2007 gav hun ut Demringstid. Johan Sebastian Welhaven og nasjonen, en biografi om forfatteren Welhaven, men også en beskrivelse av nasjonsdanningen fra 1830 og fremover. Seip har skrevet flere fagbøker og artikler om ulike emner. 

Anne Lise Seip var representant og vararepresentant for Sosialistisk folkeparti i herredsstyret i Bærum 1964-71. Hun var medlem av Kringkastningsrådet fra 1974 til 1981 og medieutvalget under Kirke- og undervisningsdepartementet i 1979.

Hun var gift med Jens Arup Seip.

 Bibliografi  
 Artikler i Historisk tidsskrift  
 Morsøkonomi, familieøkonomi og samfunnsøkonomi. Barnetrygden i historisk perspektiv Historisk tidsskrift 1989 68: 412-433 
 Tokammerhøyre foran forfatningskampen i 1870-årene. En politisk gruppe på jakt etter lederskap og tilhengere Historisk tidsskrift 1973 52: 138-157 
 Forholdet mellom "Capitalen og Arbeidet" i gruvesamfunnet Røros 1851. Eilert Sundts undersøkelse, og de faglige og ideologiske forutsetninger for den Historisk tidsskrift 1974 53: 389-407 
 Om opprettelsen av Arbeiderbruk- og Boligbanken i sosialpolitisk perspektiv Historisk tidsskrift 1975 54: 100-119 
 Eilert Sundt og vekstideologiens dilemma Historisk tidsskrift 1975 54: 316-346 
 Velferdsstatens framvekst i Norge Historisk tidsskrift 1979 58: 43-69 
 Eilert Sundt og drømmen om "det tette samfunn". En studie i sosialpolitiske holdninger Historisk tidsskrift 1981 60: 324-336 
 Fattiglov og fattigvesen i mellomkrigstiden – et forsørgelsessystem under krise Historisk tidsskrift 1987 66: 276-300 
 Freidige og uforsagte diakonisser. Opposisjonsinnlegg ved Kari Martinsens doktordisputas Historisk tidsskrift 1987 66: 400-418 

 Referanser 

 Eksterne lenker 

 Aina Schiøtz «Mitt levebrød speiler min politiske interesse». Anne-Lise Seip som historiker og sosialpolitisk premissleverandør  Minibiografi i Prosa 06|08

Kategori:Norske historieprofessorer
Kategori:Professorer ved Universitetet i Oslo
Kategori:Medlemmer av Det Norske Videnskaps-Akademi
Kategori:Fødsler i 1933